наред с другото, посредством административна взаимопомощ и правна взаимопомощ в областите от обхвата на настоящото споразумение.
 2. За тази цел Украйна постепенно сближава своето законодателство с разпоредбите, посочени в приложение XLIV към настоящото споразумение.
 3. Приложение XLIII към настоящото споразумение се прилага за всяко по-нататъшно споразумение или инструмент за финансиране, сключен между страните, както и всеки друг инструмент за финансиране на ЕС, към който Украйна може да бъде асоциирана, без да се засягат други допълнителни клаузи, уреждащи одити, проверки на място, инспекции, контрол и мерки за борба с измамите, наред с другото, като тези, провеждани от Европейската служба за борба с измамите (OLAF) и Европейската сметна палата.
 ДЯЛ VII
 ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ
 ГЛАВА 1
 Институционална рамка
 Член 460
 1. Политическият диалог и диалогът за политиката на най-високо равнище между страните се осъществява на равнище срещи на върха. Срещите на върха се провеждат обикновено веднъж годишно. На срещата на върха се предоставят общи насоки за изпълнението на настоящото споразумение и възможност да бъдат обсъдени двустранни или международни въпроси от взаимен интерес.
 2. На министерско равнище редовният политически диалог и диалогът за политиката протичат в рамките на Съвета за асоцииране, създаден по силата на член 461 от настоящото споразумение, и в рамките на редовни заседания на представителите на страните по взаимно съгласие.
 Член 461
 1. Създава се Съвет за асоцииране. Той упражнява надзор и контрол над прилагането и изпълнението на настоящото споразумение и периодично прави преглед на функционирането на настоящото споразумение с оглед на неговите цели.
 2. Съветът за асоцииране заседава на министерско равнище на редовни интервали от време, най-малко веднъж годишно, и всеки път, когато обстоятелствата налагат това. Съветът за асоцииране заседава във всички необходими състави по взаимно съгласие.
 3. Освен че упражнява надзор и контрол над прилагането и изпълнението на настоящото споразумение, Съветът за асоцииране разглежда всички важни въпроси, които възникват в рамките на споразумението, а също и всички други двустранни или международни въпроси от взаимен интерес.
 Член 462
 1. Съветът за асоцииране се състои от членове на Съвета на Европейския съюз и членове на Европейската комисия, от една страна, и от членове на правителството на Украйна, от друга страна.
 2. Съветът за асоцииране изготвя свой процедурен правилник.
 3. Съветът за асоцииране се председателства на ротационен принцип от представител на Съюза и от представител на Украйна.
 4. По взаимно съгласие други органи ще участват в работата на Съвета за асоцииране като наблюдатели, когато това е целесъобразно.
 Член 463
 1. С оглед на постигането на целите на настоящото споразумение Съветът за асоцииране разполага с правомощието да взема решения в рамките на приложното поле на настоящото споразумение в случаите, предвидени в него. Такива решения са задължителни за страните, които предприемат целесъобразни мерки за изпълнение на взетите решения, включително ако е необходимо действия в специални органи, създадени по силата на настоящото споразумение. Съветът за асоцииране може също така да отправя препоръки. Той приема своите решения и препоръки със съгласие между страните след приключване на съответните вътрешни процедури.
 2. В съответствие с целта за постепенно сближаване на законодателството на Украйна с това